Societas Musicologica Americana
Societas Musicologica Americana (Anglice American Musicological Society) est organizatio musicologica in sodalibus fundata ad investigationem academicam in variis musicae campis ut ramus eruditionis et litterarum promovendam, anno 1934 condita. Ex parvo grege Societatis Nationalis Magistrorum Musicae, et rectius ex Societate Musicologica Novi Eboraci (1930–1934) orta est. Conditores fuerunt Georgius S. Dickinson, Carolus Engel, Gustavus Reese, Helena Heffron Roberts, Iosephus Schillinger, Carolus Seeger, Haroldus Spivacke, Oliverius Strunk, et Iosephus Yasser; primus praeses fuit Otto Kinkeldey, primus Americanus qui munus professoris musicologiae (Universitas Cornelliana, 1930) accepit. Praesidium est Brunsvici Cennomanicae situm.